Oberta la convocatòria per als Premis Literaris Ciutat de Sagunt 2021
28 d’abril 2021

![Imagen 1](/media/lzpfc00g/c_premis.jpg)![Imagen 2](/media/5fkbos55/c_maria-josep-soriano-compromis-n.jpg)

El Gabinet de Promoció del Valencià de l’Ajuntament de Sagunt, organitza un any més els Premis Literaris Ciutat de Sagunt, que integren tres premis: XXIV Certamen de Poesia “Jaume Bru i Vidal”, XXIII Certamen de Narrativa “Ciutat de Sagunt” i XVIII Certamen de Teatre “Pepe Alba”. L’objecte de la convocatòria és la promoció de la creació literària i cultural en valencià.

  

L’Ajuntament de Sagunt realitza des de 1998 una convocatòria pública anual del concurs dels Premis Literaris Ciutat de Sagunt. La poesia, el teatre i la novel·la són els gèneres que premia, sent el primer en nàixer el premi de poesia «Jaume Bru i Vidal», en homenatge a un dels intel·lectuals imprescindibles per a la ciutat. L’any següent apareixia el premi de novel·la, i més avant el de teatre en honor a un dels més grans actors que ha donat la ciutat: Pepe Alba. 

  

Maria Josep Soriano, regidora de Promoció del Valencià, ha manifestat que «**des del Gabinet de Promoció del Valencià de l’Ajuntament de Sagunt tenim el plaer de presentar els Premis Literaris Ciutat de Sagunt 2021. Estos seran la 24 edició en el Certamen de Poesia ‘Jaume Bru i Vidal’; la 23 del Certamen de Narrativa ‘Ciutat de Sagunt’ i la 18 del Certamen de Teatre ‘Pepe Alba’. Una vegada més, convidem a tots els autors i autores de parla catalana a presentar-se a estos prestigiosos premis literaris. Suposem que a causa de la pandèmia tots els creadors han tingut molt de temps per a crear i per a escriure obres valuoses de reflexió, d’esperança també, i poder reflectir-les en les obres que ara ens presentaran**».

  

Els premis estan dotats amb 12.000 €, que es dividixen en  6.000 € per a narrativa, 3.000 € per a poesia i 3.000 € per a teatre. A més, les obres seleccionades seran publicades per una editorial.

  

Els interessats poden remetre els originals fins al dia 1 de juliol, de forma electrònica exclusivament per mitjà del Registre Electrònic de l’Ajuntament de Sagunt, fent ús de la signatura electrònica personal o bé presencialment en els Registres de l’Ajuntament de Sagunt, amb cita prèvia. La concessió dels premis es valorarà per tres jurats independents.

  

Maria Josep Soriano ha volgut afegir que «**com tots sabem, la literatura ha sigut un gran refugi molt més encara en este temps de pandèmia i l’hem de donar les gràcies perquè sempre ens permet evadir-nos, enriquir-nos, sentir i somiar. Aleshores, convidem de nou a tots els autors que vulguen presentar-se perquè esperem que l’any que ve sí que es puguen fer els actes presencials de concessió d’estos premis amb la mateixa brillantor que tenien els anys passats**».

Per tal d’accedir al procediment de sol·licitud per participar-hi, és pot fer des de la web de l’ajuntament en la Seu Electrònica a través del següent enllaç: [bases i imprés](https://drive.google.com/file/d/1c44GwWkBlE_eYF4yyzcwm1hiXyBg56o7/view?fbclid=IwAR0z5s-IQpxe1wBWHSGQyO2vYwsFJkDF5Kjd2CVrZfdCrV7E5ba2-lObak0). 

  

​

*   [](http://www.facebook.com/sharer.php?u=https://aytosagunto.es/va/actualitat/oberta-la-convocatoria-per-als-premis-literaris-ciutat-de-sagunt-2021/ "Facebook")
*   [](http://twitter.com/share?url=https://aytosagunto.es/va/actualitat/oberta-la-convocatoria-per-als-premis-literaris-ciutat-de-sagunt-2021/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/oberta-la-convocatoria-per-als-premis-literaris-ciutat-de-sagunt-2021/ "Linked In")
*   [](mailto:?body=https://aytosagunto.es/va/actualitat/oberta-la-convocatoria-per-als-premis-literaris-ciutat-de-sagunt-2021/)